***Referat af Bestyrelsesmøde***

***Tirsdag den 6. marts 2018***

***Klubhuset, Skjoldsvej.***

***Dagsorden:***

***Pkt. 1:*** *Godkendelse af referat seneste bestyrelsesmøde****.***

***Pkt. 2: Kassererens*** *orientering vedr. SCRM økonomiske status, herunder:*

* *Beholdning,*
* *Status vedr. medlemmernes betaling for ”egenkøb” af tøj,*
* *Status vedr. medlemmer og betaling af kontingent for 2108,*
* *Evt. restanter.*

***Pkt. 3:*** *Status vedr. Hallands Åsen. Orientering ved* ***John Hansen****.*

***Pkt. 4:*** *Orientering vedr. Storebæltsløbet ved* ***formanden.***

***Pkt.******5****: Klubaften ved Fri Bikeshop tirsdag den 20. marts ved* ***Formanden****.*

***Pkt. 6:*** *Forberedelse til sæsonstart den 25. marts, herunder bl.a. organisering af klubtræninger, holddannelse, kaptajner, El-projekt m.v.* ***Gode indlæg, Alle***

***Pkt. 7:*** *Forslag-/-tilbud til Fitness klubtræning ved V7 i Sorø. Forslaget er fremsendt af Lars Jacobsen. Er det et emne for SCRM medlemmer??*

 ***Tilbuddet vedhæftet.***

***Pkt. 8:*** *Forslag vedr. kommende klubarbejde. Hvad gør vi for at udvikle klubben.*

*Henvisning til Troels tilsendte materiale. Oplæg ved* ***Troels****.*

 *Evt. forslag til bestyrelsesmøde hvor dette emne behandles grundigt.*

***Referat:***

*Ad pkt. 1: I.a.b.*

*Ad pkt. 2: Kassereren informerede om, at der fortsat er et antal medlemmer, som endnu ikke har indbetalt kontingent for 2018, hvilket medfører, at de pågældende ikke er berettiget til at modtage ”klubpakken” med den nye tøjkollektion. De pågældende opfordres til at rette henvendelse til kassereren for at få bragt dette forhold i orden*

*Ad pkt. 3: John Hansen informerede om status vedr. den planlagte tur til Hallands Åsen , Kr. Himmelfartsdag – 10. maj. Der er p.t. 21 tilmeldte, hvilket er tilstrækkeligt til at fortsætte planlægningen. Det blev bestemt, at John skal reservere bus ved selskabet Ørbæk.*

 *Der er fortsat forventning om yderligere tilmeldinger.*

*Ad pkt. 4: Formanden orienterede om at tilladelser til gennemførelse af Storebæltsløbet er modtaget fra Syd- og Vestsjællands Politi samt fra Slagelse Kommune.*

 *Til orientering skal det oplyses, at bestyrelsen har besluttet at ændre på ruten ved starten af løbet, således at der startes med at køre i modsatte retning i forhold til tidligere. Løbet gennemføres i øvrigt stort set ad samme rute som tidligere.*

 *Ruten kan ses på klubbens hjemmeside.*

 *Formanden fik mange forhåndstilmeldinger fra medlemmerne som hjælpere under løbet.*

*Ad pkt. 5: Formanden orienterede om, at klubaftenen den 20. marts kl. 18.30 gennemførers som planlagt ved Fri Bikeshop, hvor medlemmerne kan handle varer til arrangementets vanligt favorable priser.*

*Ad pkt. 6: Opgaver til bestyrelsens afvikling af sæsonstarten søndag den 25. marts kl. 09.00 blev fordelt.*

 *Herunder blev det besluttet, at der fremtidigt vil blive fastlagt bestemmelser om, at der v ed klubtræninger skal inddeles i hold startende fra hold 4, derefter hold 3, - hold 2 og - hold 1, samt at kaptajnsrollen skal søges udpeget blandt medlemmer, som påtager sig at planlægge ”dagens rute” og som start på træningen at informere deltagerne om rutens forløb, hastighed og forventet længde.*

 *Der er bestyrelsens ønske, at medlemmerne er indstillet på at påtage sig denne opgave.*

 *Formanden foranstalter indlæg i Uge Nyt, hvor der bl.a. informeres om opstart, velkommen til nye medlemmer, samt i denne forbindelse også at alle der ønsker at deltage og motionere ved cykling på EL cykler er velkomne.*

 *Alle med kroniske sygdomme, som har ønske om motion indenfor deres rammer og formåen kan deltage på et hold målrettet på deres behov.*

*Ad pkt. 7: Lars Jacobsen har tilsendt bestyrelsen er tilbud fra Fitness center V7 i Sorø. Tilbuddet er målrettet med individualister samt for hold, som ønsker at træne med ensrettede formål.*

 *Tilbuddet ser meget tilfredsstillende ud, og Lars har fået til opgave at fastholde den gensidige interesse med henblik på evt. at tage tilbuddet op på et mere egnet tidspunkt senere på året.*

*Ad pkt. 8: Emnet vil blive behandlet på et senere tidspunkt, idet forslagsstilleren, Troels Veise, havde meldt afbud på grund af arbejde.*

*Efter bestyrelsesmødet var der klubaften, hvor de ca. 40 fremmødte medlemmer fik udleveret den nye tøjkollektion for perioden 2018 – 2020.*

***I den anledning præciserede formanden, at det er bestyrelsens ”krav”, at medlemmer, som har modtaget den nye kollektion, anvender tøjet i enhver aktivitet i klubregi.***

*Referent*

*Ib P. Jensen*